69 
som han saa ganske forkaster, skal være den, at han giver sine 
Uesiiltater kort efter grundige Undersøgelser, men at jeg 
postulerer med Korthed afgjørende Resultater, som i høj Grad kunne 
være Gjenstand for Angreb; at han omtaler Forgjængerne kun lidet, 
men at jeg river ned paa dem — saa maa det være tilladt at 
spørge: hvem kan her tale om Vidtløftighed .og om Korthed? med 
hvad Ret kan det bestrides, at ogsaa jeg har havt grundige Under-- 
søgelser forud for min Opstilling af Resultater? hvem har endeligt 
her revet ned paa Andres Arbeider, jeg, som overalt kun omtaler 
Andre kortelig og med Anerkjendelse, eller Prof. Schiødte, som 
bruger en stor Afhandling til kun at rive ned paa mig? 
Under disse Forhold faaer Prof. Schiødtes Afhandling en stærkt 
personlig Character og synes fremkaldt ved personlig Uvillie, hvad 
ogsaa mange utilbørlige Ord bære Vidne om, saasom „halvbevidst 
Overløber^, „Vold paa Kjendsgjerninger“, ja, Prof. Schiødte gaaer 
endogsaa saavidt, at der gives mig Skjær af at staae paa Darwi¬ 
nismens uvidenskabelige Side(!). Alt dette skal jeg af Agtelse for 
Prof. Schiødte lade ligge, og kun holde mig til selve de foreliggende 
Arbeider og Angrebet paa disse. 
Først maa det da være mig tilladt at forudskikke en jævn hi¬ 
storisk Fremstilling af, hvorledes de to Arbeider ere fremkomne, 
og jeg beder denne Fremstilling vel bemærket, da dette er af vir¬ 
kelig Interesse til en ret Forstaaelse og billig Bedømmelse af hele 
Striden. Da Prof. Schiødte er begyndt med „Spirakelpladen hos 
Scarabæ-Larverne“, vil jeg ogsaa først tage denne for, og strax 
henvise til „Videnskabelige Meddelelser fra Naturhistorisk Forening 
1881, p. 289. Hele Afhandlingen, hvis man tør give en saa lille 
Notits dette Navn, udgjør, som nævnt, ikke tre Octavsider, og jeg 
maa atter her, ligesom jeg gjorde det i Indledningen til Notitsen, 
fremhæve, 1) at den i denne Form kun var bestemt til at frem¬ 
lægges i et Møde i nævnte Forening, og at det havde været min 
Agt yderligere at bearbejde Æmnet, og saa at lade den fremkomme 
som et Led i et større Arbeide; og 2) at den ikke fremkom af 
Oppositionslyst mod Prof. Schiødte, men var Led i en Række af 
